gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 5027, del 14-06-2005 (2005/6062)

Informació pública per a l'autorització administrativa sobre la instal·lació de gas natural. Expedient CBREDE 2005/5.
---------------------------------------------------------------------------------------------------------------------

### Dades del document

Número de DOGV
:   5027

Data del DOGV
:   14-06-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/6062


Organisme emissor
:   Conselleria d'Infraestructures i Transport

Tipus de document
:   Anunci

Informació pública per a l'autorització administrativa sobre la instal·lació de gas natural. Expedient CBREDE 2005/5. [2005/X6062]
  
Als efectes previstos en l'article 73 de la Llei 34/1998, de 7 d'octubre, BOE de 8.10.1998, del Sector d'Hidrocarburs, i en l'article 78 del Reial Decret 1.434/2002, de 27 de desembre, BOE de 31.12.2002, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, se sotmet a informació pública per a l'autorització administrativa la instal·lació de gas natural que s'indica:
  
Expedient: CBREDE/2005/5/46
  
Peticionari: Gas Natural SDG, SA.
  
Objecte de la petició: autorització administrativa de la xarxa de transport secundari per a alimentar xarxa de distribució de gas natural a Guadassuar.
  
Emplaçament/zona geogràfica: carrer Catadau. Polígon industrial de Guadassuar.
  
Característiques principals: canonada: APB (inferior a 45 bars). Longitud 13 m. Diàmetre 4?.
  
Estació de regulació i mesurament APB/MPA.
  
Cosa que fem pública perquè en prengueu coneixement, i perquè totes aquelles persones físiques o jurídiques que es consideren afectades en els seus drets puguen examinar el projecte en el Servici Territorial d'Energia de València, situat al carrer Gregorio Gea, 27 de València, així com presentar en l'esmentat Servici les al·legacions que consideren oportunes en el termini de vint dies a partir de l'endemà de la inserció d'este anunci.
Diari Oficial de la Generalitat Valenciana


Sumari del DOGV 5038, del 29-06-2005 (2005/7568)

Informació pública de l'alternativa tècnica de programa per a executar l'actuació integrada de la unitat d'execució número 4 del Pla General d'Ordenació Urbana d'Alborache.
----------------------------------------------------------------------------------------------------------------------------------------------------------------------------

### Dades del document

Número de DOGV
:   5038

Data del DOGV
:   29-06-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/7568


Organisme emissor
:   Huerta de Arriba 4-5, CB

Tipus de document
:   Anunci

Informació pública de l'alternativa tècnica de programa per a executar l'actuació integrada de la unitat d'execució número 4 del Pla General d'Ordenació Urbana d'Alborache. [2005/F7568]
  
L'entitat Huerta de Arriba 4-5, CB, amb domicili a Torrent (València), avinguda del País Valencià, 182, baix-esq., per mitjà d'este anunci posa en coneixement de tots els possibles interessats o afectats:
  
Primer. Que l'entitat Huerta de Arriba 4-5, CB, ha formulat una alternativa tècnica de programa per a executar l'actuació integrada de la unitat d'execució número 4 del Pla General d'Ordenació Urbana d'Alborache.
  
Segon. L'objecte del programa és urbanitzar la unitat d'execució, i integrar-la en les xarxes d'infraestructures generals existents i fent possible la seua integració amb el sòl urbà confrontant.
  
Tercer. L'alternativa tècnica integrada pel projecte d'urbanització es va depositar a l'Ajuntament d'Alborache, el dia 15 de juny de 2005. Així mateix, esta documentació s'ha protocol·litzat en igual data a la notaria de María Consuelo Bombal Quirós, situada a Buñol (València), carrer de Jesús Sáez Ramírez, número 1-4t-7a.
  
Quart. Dins del termini de 20 dies comptats des de la publicació del present anunci en el Diari Oficial de la Generalitat Valenciana qualsevol persona podrà comparéixer a la notaria esmentada en horari d'oficina per a obtindre còpia de l'acta de protocol·lització del document esmentat o sol·licitar que se li exhibisca esta. Així mateix, es fa constar la possibilitat de consultar a l'Ajuntament d'Alborache les actuacions derivades de la documentació depositada en este i de presentar tant al·legacions com alternatives tècniques que pretenguen competir amb la que s'exposa ara al públic, així com proposicions juridicoeconòmiques per a executar qualsevol de les alternatives. Les proposicions juridicoeconòmiques es presentaran durant els cinc dies següents al venciment del termini de 20 dies indicat al principi.
  
Cinqué. El present anunci, a més de donar compliment al que s'establix en l'article 48.1.c) de la Llei Reguladora de l'Activitat Urbanística, val d'avís als titulars de la parcel·la 372, polígon 2, Alfredo Segarra Carrión, i de la parcel·la 286, polígon 2, Natividad Silvestre Domingo, els domicilis dels quals es desconeixen, segons les dades cadastrals de l'Ajuntament d'Alborache.
Diari Oficial de la Generalitat Valenciana


Sumari del DOGV 5143, del 25-11-2005 (2005/12814)

Informació pública de l'anul·lació de la licitació per a l'execució de les obres del nou sobreeixidor del col·lector I-II-III de València.
------------------------------------------------------------------------------------------------------------------------------------------

### Dades del document

Número de DOGV
:   5143

Data del DOGV
:   25-11-2005

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2005/12323


Data del document
:   11-11-2005

Organisme emissor
:   Ciutat de les Arts i de les Ciències, SAU

Tipus de document
:   Anunci

Anàlisi jurídica

 Descriptors 

:   * licitació
    * ordenació hidràulica
    * adjudicació de contracte administratiu
    * contracte d'obres

Informació pública de l'anul·lació de la licitació per a l'execució de les obres del nou sobreeixidor del col·lector I-II-III de València. [2005/M12849]
  
Anunci de la Ciutat de les Arts i de les Ciències, SA, pel qual s'anul·la la convocatòria del concurs per a l'execució de les obres del nou sobreeixidor del col·lector I-II-III de València; queda, per tant, sense efecte el concurs 3/2005, publicat en el Diari Oficial de la Generalitat Valenciana número 5.115, de data 17 d'octubre de 2005, i la posterior rectificació, publicada en el Diari Oficial de la Generalitat Valenciana número 5.130, de data 8 de novembre de 2005.
Diari Oficial de la Generalitat Valenciana


Sumari del DOGV 5154, del 14-12-2005 (2005/13105)

RESOLUCIÓ de 14 de novembre de 2005, de l'Institut Valencià de Finances, per la qual s'adjudiquen i s'acorda l'emissió amb data 16 de novembre de 2005, de Pagarés de la Generalitat Valenciana corresponents a la subhasta número 615.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5154

Data del DOGV
:   14-12-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/13797


Data del document
:   14-11-2005

Organisme emissor
:   Institut Valencià de Finances

Tipus de document
:   Resolució

Descriptors 

:   * deute públic
    * hisenda regional
    * títol de crèdit

RESOLUCIÓ de 14 de novembre de 2005, de l'Institut Valencià de Finances, per la qual s'adjudiquen i s'acorda l'emissió amb data 16 de novembre de 2005, de Pagarés de la Generalitat Valenciana corresponents a la subhasta número 615. [2005/X13376]
  
El Conveni de Col·laboració del programa d'emissió de Pagarés de la Generalitat Valenciana, regula i especifica les característiques de les emissions de Pagarés que realitza la Generalitat Valenciana.
  
Les lleis anuals de pressuposts estableixen els límits per al Deute de la Generalitat Valenciana i per al Deute de Tresoreria.
  
El Decret 132/1992, de 20 de juliol de 1992, i el Decret 94/1996, de 21 de maig, ambdós del Govern Valencià, així com l'Ordre de 23 de setembre de 1998 de la Conselleria d'Economia, Hisenda i Administració Pública atribueixen com a competències de l'Institut Valencià de Finances la gestió de l'endeutament de la Generalitat Valenciana i les seues entitats autònomes i empreses.
  
La Resolució de 29 de desembre de 1998, del director general de l'Institut Valencià de Finances, estableix els imports mínims de subscripció i altres característiques dels valors de deute públic de la Generalitat Valenciana.
  
Convocada la subhasta número 615 de Pagarés de la Generalitat Valenciana el passat dia 9 de novembre de 2005, d'acord amb la normativa vigent i a fi d'iniciar-ne la cotització en la Borsa de Valors de València, resolc:
  
Primer
  
Adjudicar els imports per terminis a les entitats segons l'annex I de la present resolució.
  
Segon
  
Els tipus d'interés anuals marginals, mitjans ponderats i mínims per als diferents terminis són els que figuren en l'annex I esmentat.
  
Tercer
  
La quantitat que han d'ingressar les entitats, així com els interessos corresponents s'especifiquen en els annexos II i III, respectivament.
  
Quart
  
Acordar l'emissió de Pagarés de la Generalitat Valenciana amb data 16 de novembre de 2005, corresponent al tram majorista, sota la representació d'anotacions en compte pels terminis i els imports adjudicats indicats en l'annex I.
  
València, 14 de novembre de 2005.- El director general: Enrique Pérez Boada.
Diari Oficial de la Generalitat Valenciana


Sumari del DOGV 5135, del 15-11-2005 (2005/12886)

Expedient número 1170/2005. Manteniment dels respiradors Datex-Ohmeda.
----------------------------------------------------------------------

### Dades del document

Número de DOGV
:   5135

Data del DOGV
:   15-11-2005

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2005/12140


Data del document
:   09-11-2005

Organisme emissor
:   Conselleria de Sanitat

Tipus de document
:   Resolució

Descriptors 

:   * material mèdic-quirúrgic
    * adjudicació de contracte administratiu
    * licitació
    * contracte de serveis

Expedient número 1170/2005. Manteniment dels respiradors Datex-Ohmeda. [2005/X12528]
  
1. Entitat adjudicadora
  
a) Organisme: Generalitat Valenciana. Conselleria de Sanitat.
  
b) Dependència que tramita l'expedient: Hospital General de Castelló. avinguda de Benicàssim, s/n, 12695 € Castelló de la Plana. Telèfon 570 46 91 13, fax 964 72 65 58.
  
c) Número d'expedient: 1170/2005.
  
2. Objecte del contracte
  
a) Tipus de contracte: contracte de servicis.
  
b) Descripció de l'objecte: manteniment dels respiradors Datex-Ohmeda.
  
c) Lots: -
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: negociat.
  
c) Forma: sense publicitat.
  
4. Pressupost base de licitació
  
Import total: noranta-nou mil quatre-cents vuitanta euros (99.480 euros).
  
5. Adjudicació
  
a) Data: 24 d'octubre de 2005.
  
b) Contractista: Datex-Ohmeda, SL.
  
c) Nacionalitat: espanyola.
  
d) Import d'adjudicació: noranta-nou mil quatre-cents vuitanta euros (99.480 euros).
Diari Oficial de la Generalitat Valenciana


Sumari del DOGV 4922, del 12-01-2005 (2004/13399)

Judici ordinari número 359/2002. Cèdula de notificació.
-------------------------------------------------------

### Dades del document

Número de DOGV
:   4922

Data del DOGV
:   12-01-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/13425


Organisme emissor
:   Jutjat de Primera Instància Número 2 d'Alzira

Tipus de document
:   Anunci

Judici ordinari número 359/2002. Cèdula de notificació. [2004/A13066]
  
Procediment: assumpte civil 000359/2002.
  
Judici: judici ordinari 000359/2002.
  
Part demandant: Vitro Cristalglass, SL.
  
Part demandada: Lara Meliá Ferrer.
  
En el judici referit, s'ha dictat la resolució que, literalment, és com es diu tot seguit:
  
«Decisió:
  
1. Estime íntegrament la demanda formulada a instància de Vitro Cristalglass, SL, representada pel procurador dels tribunals José Luis Peñalba Gisbert i assistida pel lletrat José A. González Rodríguez, contra Lara Meliá Ferrer, declarada en rebel·lia, i condemne esta última a pagar a l'actora la quantitat de deu mil dos-cents cinquanta-quatre euros i setanta-huit cèntims (10.254,78 euros).
  
2. Es condemna la demandada a pagar els interessos legals de la quantitat reclamada des de la interpel·lació judicial fins a fer-ne el pagament íntegre.
  
3. S'imposen les costes del procediment a la demandada.
  
Notifiqueu la present resolució a les parts, fent-los saber que no és ferma i que s'hi pot interposar un recurs d'apel·lació davant de l'Audiència Provincial de València, en el termini de cinc dies comptadors des de l'endemà de la seua notificació.
  
Esta és la meua sentència, que pronuncie, mane i firme.»
  
Atés que es desconeix el domicili o residència actual de la part demandada, mitjançant la provisió de 15 de novembre de 2004, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte en el Butlletí Oficial de la Província per a dur a terme la diligència de notificació de sentència a la demandada.
Diari Oficial de la Generalitat Valenciana


Sumari del DOGV 5039, del 30-06-2005 (2005/7356)

RESOLUCIÓ de 6 de juny de 2005, del director general de Farmàcia i Productes Sanitaris, que cita les persones interessades per la interposició del recurs contenciós administratiu 02/579/2005.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5039

Data del DOGV
:   30-06-2005

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2005/7356


Organisme emissor
:   Conselleria de Sanitat

Tipus de document
:   Resolució

RESOLUCIÓ de 6 de juny de 2005, del director general de Farmàcia i Productes Sanitaris, que cita les persones interessades per la interposició del recurs contenciós administratiu 02/579/2005. [2005/X7356]
  
Vist l'escrit de 20 de maig de 2005, del secretari de la Secció Segona, de València, de la Sala Contenciosa Administrativa del Tribunal Superior de Justícia de la Comunitat Valenciana, en el recurs número 02/579/2005, corresponent al recurs contenciós administratiu interposat per Juana María Ripoll Ripoll, contra la Resolució del conseller de Sanitat de data 04 de febrer de 2005, que concedix l'autorització administrativa per a l'establiment de tres noves oficines de farmàcia al municipi de Xàbia, segons el mòdul turístic.
  
Segons que disposen els articles 48 i 49 de la Llei 29/1998, de 13 de juliol, reguladora de la Jurisdicció Contenciosa Administrativa, resolc ordenar l'enviament de l'expedient administratiu que és objecte del recurs a la Secció Tercera, de València, de la Sala Contenciosa Administrativa del Tribunal Superior de Justícia de la Comunitat Valenciana, recurs número 02/579/2005, complet i foliat, mitjançant una còpia autenticada, amb un índex dels documents que conté.
  
Esta resolució es publica en el Diari Oficial de la Generalitat Valenciana a fi que servisca com a notificació a totes les persones que puguen resultar afectades per la interposició del recurs contenciós administratiu i com a citació per què compareguen en el procediment esmentat, com a codemandades, en el termini de nou dies, en els termes previstos en l'article 49.1 de la Llei 29/1998, de 13 de juliol, reguladora de la Jurisdicció Contenciosa Administrativa.
Diari Oficial de la Generalitat Valenciana


Sumari del DOGV 4982, del 11-04-2005 (2005/3417)

Informació pública del projecte d'urbanització de l'enllaç av. Tarongers amb els carrers d'Isabel de Villena i Eugènia Viñes, 2ª fase.
--------------------------------------------------------------------------------------------------------------------------------------

### Dades del document

Número de DOGV
:   4982

Data del DOGV
:   11-04-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/3417


Organisme emissor
:   Ajuntament de València

Tipus de document
:   Anunci

Informació pública del projecte d'urbanització de l'enllaç av. Tarongers amb els carrers d'Isabel de Villena i Eugènia Viñes, 2ª fase. [2005/X3417]
  
La junta de Govern Local, en la sessió ordinària del dia 11 de març de 2005, acordà:
  
«Vista la moció del regidor delegat d'Ordenació Urbana de Barris, els informes del Servei d'Obres d'Infraestructura, de l'Oficina de Supervisió de Projectes, de l'Oficina Econòmica Financera, Servei Fiscal de Despesa, així com l'informe del Servei de Contractació, s'acorda:
  
1r. Aprovar el projecte d'urbanització de l'enllaç de l'avinguda dels Tarongers amb els carrers d'Isabel de Villena i Eugènia Viñes, segona fase, per un import de 859.791,74 euros, IVA inclòs.
  
2n. Encarregar l'execució del projecte esmentat a Ocide Construcción, SA, amb CIF: A/85887457, titular de la contracta global d'obres d'urbanització, per la quantitat indicada al paràgraf anterior.
  
3r. La despesa de 859.791,74 euros, s'abonarà amb càrrec a la partida GE350/4323/60959, segons partida 2005/1145, ítem: 2005/22525.
  
4t. Pel Servei Gestor es procedirà a la publicació del projecte esmentat en el Diari Oficial de la Generalitat Valenciana de conformitat amb el que disposen els articles 34, 53 i 59 de la Llei reguladora de l'Activitat Urbanística de la Generalitat Valenciana.
  
Contra l'acte administratiu transcrit, que és definitiu en via administrativa, i de conformitat amb el que estableix la Llei de Règim Jurídic de les Administracions Públiques i del Procediment Administratiu Comú, i en la Llei reguladora de la Jurisdicció Contenciosa Administrativa, podreu interposar un dels recursos següents:
  
a) Amb caràcter potestatiu, recurs de reposició ante el mateix òrgan que dictà l'acte recorregut, en el termini d'un mes, a comptar des de l'endemà de la recepció d'esta notificació.
  
Si transcorre un mes des de l'endemà de la interposició del recurs de reposició sense que aquest haja estat resolt, hi podreu entendre que ha estat desestimat i interposar recurs contenciós administratiu davant el Jutjat Contenciós Administratiu de València, en el termini de sis mesos, des d'esta desestimació presumpta.
  
b) Recurs contenciós administratiu, davant el Jutjat Contenciós Administratiu de València, dins del termini de dos mesos comptat des de l'endemà de la recepció d'esta notificació.
  
Tot això sense perjudici que s'hi puga exercir qualsevol altre recurs o acció que estimeu procedent.
  
Cosa que us comunique perquè en prengueu coneixement i als efectes escaients».
Diari Oficial de la Generalitat Valenciana


Sumari del DOGV 5023, del 08-06-2005 (2005/5452)

Informació pública de l'oferta d'ocupació pública per a l'any 2005.
-------------------------------------------------------------------

### Dades del document

Número de DOGV
:   5023

Data del DOGV
:   08-06-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/5452


Data del document
:   12-05-2005

Organisme emissor
:   Ajuntament de la Pobla de Vallbona

Tipus de document
:   Convocatòria

Anàlisi jurídica

 Descriptors 

:   * Pobla de Vallbona, la
    * professió administrativa
    * personal docent
    * personal de serveis
    * policia
    * oferta d'ocupació
    * administració local

Informació pública de l'oferta d'ocupació pública per a l'any 2005. [2005/A5452]
  
La Junta de Govern Local, en la sessió d'11 de maig de 2005, va aprovar la següent:
  
Oferta d'ocupació pública per a l'any 2005
  
A) Funcionaris:
  
- Grup segons l'article 25 de la Llei 30/1984: B. Classificació: escala administració general; subescala tècnica. Nombre de places: 1 (promoció interna).
  
- Grup segons l'article 25 de la Llei 30/1984: C. Classificació: escala administració general; subescala administratiu. Nombre de places: 3 (promoció interna).
  
- Grup segons l'article 25 de la Llei 30/1984: C. Classificació: escala administració especial; subescala serveis especials; classe policia local i auxiliars. Denominació: agent de la policia local. Nombre de places: 6.
  
- Grup segons l'article 25 de la Llei 30/1984: C. Classificació: escala administració especial; subescala serveis especials; classe policia local i auxiliars. Denominació: oficial de la policia local. Nombre de places: 3 (promoció interna).
  
- Grup segons l'article 25 de la Llei 30/1984: E. Classificació: escala administració general; subescala subaltern. Nombre de places: 1.
  
B) Laborals:
  
- Nivell de titulació: diplomat en Magisteri, especialitat en Educació Infantil. Denominació: mestre d'Educació Infantil. Nombre de places: 1.
  
- Nivell de titulació: Graduat Escolar, Formació Professional de I grau o equivalent. Denominació: oficial 1a obres. Nombre de places: 1 (promoció interna).
Diari Oficial de la Generalitat Valenciana


Sumari del DOGV 4968, del 17-03-2005 (2005/2451)

Juí verbal número 382/2004. Cèdula de notificació.
--------------------------------------------------

### Dades del document

Número de DOGV
:   4968

Data del DOGV
:   17-03-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/2451


Organisme emissor
:   Jutjat de Primera Instància i Instrucció Número 6 de Dénia

Tipus de document
:   Anunci

Juí verbal número 382/2004. Cèdula de notificació. [2005/F2451]
  
En virtut del que s'ha acordat en les diligències ressenyades al marge, instades per la procuradora Ana Isabel Feliú Daviú en nom i representació de Comunitat de Propietaris El Palmar, contra Johann Diedrich Jager en reclamació de la suma de 778,46 euros, s'ha dictat la sentència que, copiada en la part dispositiva, diu el següent:
  
«Decisió
  
Estime íntegrament la demanda presentada per la procuradora Ana Isabel Feliú Daviú en nom de la Comunitat de Propietaris del Palmar, contra Johann Diedrich Jager, i condemne Johann Diedrich Jager a pagar a l'actor 778,4 euros, més els interessos legals incrementats en dos punts des del 21 de juliol de 2004, fins al dia del pagament complet.
  
En matèria de costes, correspondrà al demandat el pagament de les costes produïdes en este procediment.
  
Esta resolució no és ferma i s'hi pot interposar un recurs d'apel·lació en el termini de cinc dies des de la data de notificació.
  
Així ho acorda, mana i firma Javier Reyes López, magistrat del Jutjat de Primera Instància i Instrucció número 6 de Dénia. Continuen firmes i publicació.»
  
I perquè conste i tinga tots els seus efectes lliure este edicte.